OpenLLM-France/wikimedia huggingface dataset:
# Núvol de punts

Un núvol de punts és un conjunt de vèrtexs en un sistema de coordenades tridimensional. Aquests vèrtexs s'identifiquen habitualment com coordenades X, Y, i Z i són representacions de la superfície externa d'un objecte.
Els núvols de punts es creen habitualment amb un làser escàner tridimensional. Aquest instrument mesura de forma automàtica un gran nombre de punts a la superfície d'un objecte, i generen un fitxer de dades amb un núvol de punts, per tant el núvol de punts representa el conjunt de punts que ha mesurat el dispositiu.
Els núvols de punts tenen múltiples aplicacions, entre les quals s'inclouen l'elaboració de models tridimensionals en CAD de peces fabricades, la inspecció de qualitat a metrologia, i moltes altres a l'àmbit de la visualització, animació, texturació i aplicacions de personalització massiva.
Encara que els núvols de punts es poden revisar i texturar directament, no s'utilitzen així a la majoria de les aplicacions tridimensionals, ja que es converteixen en models de malles de polígons o malles triangulars irregulars, models de superfície NURBS, o models de CAD mitjançant un procés denominat reconstrucció de superfícies.
Hi ha diverses tècniques per convertir un núvol de punts en una superfície tridimensional. Alguns procediments com la triangulació de Delaunay o les formes alfa construeixen una xarxa de triangles a partir dels vèrtexs del núvol de punts, mentre que d'altres converteixen el núvol de punts en un volum de vòxel i reconstrueixen el conjunt de nivell mitjançant un algorisme de marching cubes.
Una aplicació en què els núvols de punts s'utilitzen directament és la metrologia i a la inspecció industrial. El núvol d'una peça fabricada s'alinea a un model CAD (o a un altre núvol de punts) i es comparen per verificar les diferències. Aquestes es visualitzen com a mapes de color que proporcionen un indicador visual de la desviació entre la peça fabricada i el model CAD. Les dimensions geomètriques i toleràncies també es poden extreure directament del núvol de punts.
També es poden utilitzar per representar dades volumètriques com en la imatge mèdica. S'aconsegueix fent servir núvols de punts de mostreig múltiple i compressió de dades.
Als sistemes d'informació geogràfica, els núvols de punts són una de les fonts de dades per construir models digitals del terreny.

## Referències

* ↑ Rusinkiewicz, S; Levoy, M. «QSplat: a multiresolution point rendering system for large meshes.» p. 343-352. Nova York: Siggraph ACM, 2000.
* ↑ Meshing Point Clouds Un breu programa sobre com crear superfícies a partir de núvols de punts.
* ↑ Sitek et al. "Tomographic Reconstruction Using an Adaptive Tetrahedral Mesh Defined by a Point Cloud" IEEE Trans. Med. Imag. 25 1172 (2006)
* ↑ «From Point Cloud to Grid DEM: A Scalable Approach» (en anglès). [Consulta: 2 setembre 2012].

## Enllaços externs

* PCL (Point Cloud Library) - una llibreria de codi obert BSD per a núvols de punts n-D u processat geomètric tridimensional. «Enllaç».
# Nanbu Toshinao

    En aquest nom japonès, el cognom és Nanbu.
Nanbu Toshinao (南部利直, 1576-1632) va ser un samurai i dàimio de principis del període Edo de la història del Japó. Va governar el domini de Morioka.

## Biografia

Toshinao va néixer al castell Tago, a Sannohe (Aomori), sent el fill gran de Nanbu Nobunao. El 1599 va prendre el lideratge del clan i posterior a la mort de Toyotomi Hideyoshi, va afavorir les relacions del clan amb Tokugawa Ieyasu. Va tenir participació per tant a la batalla de Sekigahara de 1600 i el setge d'Osaka de 1614.

## Referències

* Arai Hakuseki (1979). Told Round a Brushwood Fire. trans. by Joyce Ackroyd. Princeton University Press, p. 58.
* Dominio de Morioka en "Edo 300 HTML" Arxivat 2016-03-03 a Wayback Machine.(japonès)
# Nanbu (Aomori)

Nanbu (南部町; Nanbu-chō) és un poble del Japó situat a la prefectura d'Aomori.

## Referències

* ↑ «Aomori (Japan): Prefecture, Cities, Towns and Villages - Population Statistics, Charts and Map» (en anglès).
# Nòric (llengua)

El nòric, o celta oriental, és una llengua celta continental no classificada que es va parlar a la zona que després constituí la província romana del Nòric. El nòric està documentat en només dues inscripcions fragmentàries (una a Grafenstein, Àustria, i l'altra a Ptuj, Eslovènia), que no proporcionen informació suficient per obtenir conclusions clares sobre la naturalesa del llenguatge que s'hi adverteix. Tanmateix, el nòric probablement era similar a les altres llengües cèltiques properes, com és ara el gal. A causa de l'escassa documentació, es desconeix quan es va extingir.

## La inscripció de Ptuj

La inscripció de Ptuj, descoberta el 1894, està escrita de dreta a esquerra en l'alfabet etrusc, i diu:
| « | ARTEBUDZBROGDUI | » |
Això s'interpreta com si fossin dos noms personals: Artebudz [fill] de Brogduos. El nom d'Artebudz pot significar "penis de l'os" (comparar el gal·lès arth 'os' i l'irlandès bod, 'penis'), mentre que Brogduos pot contenir l'element brog-, mrog- 'país' Alternativament, la inscripció es pot interpretar com Artebudz [va fer això] per Brogdos, amb el segon nom en datiu.

## La inscripció de Grafenstein

La inscripció de Grafenstein, sobre una llosa del segle II d. C. que va ser descoberta en una gravera a l'any 1977, és incompleta, però la part existent s'ha transcrit de la manera següent:
| « | MOGE · ES[ P· II- LAV · EX[ ṆE · SAḌỊÍES[ OLLO · SO · VILO[ ỌNẠ C[…] OLLO · SO · ? [ P LṾGNṾ · SI | » |
Aquí, Moge sembla un nom personal o una abreviatura, P · II- lav , una abreviatura llatina que indica un pes, ne sadiíes , una forma verbal que possiblement significa "tu (singular) no poses". "Ollo ", tal vegada significa "aquesta quantitat". i "Lugnu " seria un altre nom personal. Per tant, el text podria ser el registre d'algun tipus de transacció financera.
També s'han proposat altres lectures de la inscripció, que inclouen:
| « | MOGE · ES+[---] PET(?) LAV · EX[---] NE · SAMES[---] OLLO · SO · VILO ·[---] ONA O(?) + ++ OLLO · SO ·+ + LVGNI · SI | » |
i també
| « | MOGV · CISS [--- PETILAV · IEX[--- NE · SADIIES[--- OLLO · SO · VILO ·[--- ONA DOM...OC[ OLLO · SO · VIA .[ ILVGNV.SI[ | » |

## Referències

* ↑ Encyclopédie de l'arbre celtique, Vase de Ptuj. Retrieved 2008-01-09.
* ↑ Il Vocabolario Celtico, p. 87, p. 89. Retrieved 2008-01-09.
* 1 2 A. Falileyev, Dictionary of Continental Celtic Place-Names. Retrieved 2008-01-09.
* 1 2 David Stifter, 2007-10-12, Keltisch in Österreich (Powerpoint document) Arxivat 2011-05-31 a Wayback Machine., (PDF of lecture) Arxivat 2010-05-08 a Wayback Machine.. Retrieved 2008-01-09.
* ↑ Indogermanistik Wien, University of Vienna, Quellentexte: Grafenstein. Retrieved 2008-01-09.
* ↑ Encyclopédie de l'arbre celtique, Tuile de Grafenstein. Retrieved 2008-01-09.
# Nancy Pelosi

Nancy Pelosi (Baltimore, 26 de març de 1940), de nom complet Nancy Patricia Pelosi i nascuda Nancy Patricia D'Alesandro, és una política estatunidenca. Membre influent del Partit Demòcrata, és l'actual presidenta de la Cambra de Representants dels Estats Units, d'ençà de les eleccions del 2019, i va ser la primera dona de la història a ocupar el càrrec. És la representant del 8è districte electoral de Califòrnia des del 1987. Ha estat inclosa en diverses ocasions en la Llista Forbes de dones poderoses.

## Referències

* ↑ «Nancy Pelosi». Encyclopaedia Britannica. [Consulta: 12 març 2020].
* ↑ «Nancy Pelosi». Biography. [Consulta: 12 març 2020].
# Olkhovka (Rtísxevo)

* Per a altres significats, vegeu «Olkhovka».
Olkhovka (en rus: Ольховка) és un poble de l'óblast de Saràtov, a Rússia, segons el cens del 2010 tenia 65 habitants. Pertany al districte municipal de Rtísxevo.

## Referències

* ↑ «Aleksandrovka». GeoNames.
* ↑ «Схема территориального планирования Ртищевского муниципального района Саратовской области». Федеральная государственная информационная система территориального планирования (ФГИС ТП).
* ↑ «Об утверждении реестра административно-территориального деления Саратовской области (с изменениями на 12 апреля 2019 года), Постановление Правительства Саратовской области от 29 октября 2015 года №545-П». docs.cntd.ru. Arxivat de l'original el 2020-11-13. [Consulta: 22 novembre 2020].
# Olkhovatka (Gubkin)

* Per a altres significats, vegeu «Olkhovatka».
Olkhovatka - Ольховатка (rus) - és un poble de l'óblast de Bélgorod, a Rússia. El 2016 tenia 312 habitants. Pertany al districte (raion) de Gubkin.

## Referències

* ↑ «Генеральный план Губкинского городского округа». Федеральная государственная информационная система территориального планирования (ФГИС ТП).
* ↑ «Kladovoye» (en anglès). GeoNames. Arxivat de l'original el 2022-03-10. [Consulta: 10 març 2022].
# Ono no Komachi

    En aquest nom japonès, el cognom és Ono.
Ono no Komachi (japonès: 小野 小町; ca. 825-ca. 900) fou una poetessa japonesa durant el període Heian. És considerada una poeta clàssica de la literatura japonesa i fou inclosa per Ki no Tsurayuki com una de les rokkasen (els sis millors poetes yamato-uta (un tipus de poesia japonesa) del període Heian). El seu nom real no es coneix. És coneguda per haver sigut utilitzada com a personatge literari: per exemple apareix en tres obres de teatre noh.

## Referències

* ↑ Broma-Smenda, Karolina «How to Create a Legend? An Analysis of Constructed Representations of Ono no Komachi in Japanese Medieval Literature». The IAFOR Journal of Literature and Librarianship, 3, 1, hivern 2014. Arxivat de l'original el 2015-03-17 [Consulta: 23 agost 2015].
* ↑ Ponce, Liliana. «Japón. Teatro noh: Tradición popular y religión en el ciclo de Ono no Komachi». A: VII Jornadas de Sociología, 2007, p. 2.
# Neuhaus

Neuhaus és una empresa xocolatera belga que fabrica i ven bombons de luxe, tòfones de xocolata, galetes i gelats. L'empresa va ser fundada l'any 1857 per Jean Neuhaus, un immigrant suís, que va obrir la primera botiga a les Galeries Royales Saint-Hubert al centre de Brussel·les. El 1912, el seu nét, Jean Neuhaus II, va inventar el praliné de xocolata, un centre de ganache de crema de xocolata.
Avui, Neuhaus té més de 1.500 punts de venda a 50 països. Tots els productes Neuhaus encara es fabriquen a Vlezenbeek, prop de Brussel·les, i s'exporten a tot el món. L'any 2000, l'empresa va rebre l' Ordre Reial de Nomenament al tribunal belga.

## Referències

* ↑ Thomas, Amy «Brussels: The Chocolate Trail». , 22-12-2011 [Consulta: 25 desembre 2011]. «Ever since the Brussels chocolatier Jean Neuhaus invented the praline 100 years ago, the city has been at the forefront of the chocolate business. ... They are breaking away from traditional pralines — which Belgians classify as any chocolate shell filled with a soft fondant center ...»
* ↑ «Archived copy». Arxivat de l'original el 2012-11-23. [Consulta: 25 octubre 2012].
# Orlando Quintana García

Orlando Quintana és un futbolista professional canari, que ocupa la posició de porter. Va néixer a Las Palmas el 25 de març de 1978.

## Trajectòria esportiva

Comença a destacar a la UD Las Palmas, amb qui debuta a primera divisió a la temporada, jugant 10 partits. Els canaris baixen a Segona Divisió eixa campanya, i Orlando Quintana mantindra la posició de segon porter durant dues campanyes més.
Posteriorment, militaria a altres equips de Segona Divisió, com el Celta de Vigo o la Lorca Deportiva, sent suplent en ambdós casos.
# Pablo Puente Buces

Pablo Puente Buces (Colindres, 16 de juny de 1931 - Madrid, 4 de desembre de 2022) fou un religiós i diplomàtic espanyol, nunci apostòlic de la Santa Seu de 1980 a 2004.

## Biografia

El 1952 es va llicenciar en filosofia i en 1956 en teologia a la Universitat Pontifícia de Comillas, on es va ordenar sacerdot aquest darrer any. Després marxà a Roma on el 1960 va ingressar a l'Acadèmia Diplomàtica de la Santa Seu i el 1962 es doctorà en dret canònic la Pontifícia Universitat Gregoriana. El 1962 ingressà al servei diplomàtic de la Santa Seu i fou destinat successivament a les nunciatures apostòliques Paraguai (1962), República Dominicana i Puerto Rico (1963), Kenya i Tanzània (1968). En 1970 fou nomenat cap de la Secció de Llengua Espanyola de la Secretaria d'Estat de la Santa Seu, en 1973 conseller de la Nunciatura al Líban, en 1977 a la de Iugoslàvia i membre de la Delegació de la Santa Seu per a la Seguretat i Cooperació Europea (Hèlsinki). En 1978 fou cap de la Delegació del Vaticà a la Conferència Minespol-II, de la UNESCO.
El 18 de març de 1980 Joan Pau II el va nomenar nunci apostòlic a Indonèsia i arquebisbe titular de Macri. Fou consagrar pel cardenal prefecte de la Congregació per a l'Evangelització dels Pobles Agnelo Cardenal Rossi. El 15 de març de 1986 fou nomenat pro-nunci apostòlic a Cap Verd i el Senegal i delegat apostòlic a Guinea Bissau i Mauritània, i en maig de 1986 pro-nunci apostòlic a Mali. El 31 de juliol de 1989 fou destinat com a nunci apostòlic al Líban i el 25 de maig de 1993 a Kuwait. El 31 de juliol de 1997 fou nomenat nunci apostòlic a la Gran Bretanya, càrrec que va ocupar fins que es va retirar el 23 d'octubre de 2004.

## Referències

* ↑ Pablo Puente a cantabria102municipios
* ↑ El arzobispo Pablo Puente celebra mañana sus bodas de oro sacerdotales, El Diario Montañés, 1 d'abril de 2006
# Palau de Gujari

El Palau de Gujari (Gujari Mahal) és un palau construït al segle xiv pel raja Man Singh Tomar per la seva reina Mriganayana al peu de la fortalesa de Gwalior, a Gwalior, a l'Índia.
Està format per un edifici de dos pisos en pedra, de 100 per 70 metres; l'exterior és llis i adornat per unes petites torres amb volta, una línia de mènsules corbades i algunes bandes horitzontals de motllures tallades que van arribar a tenir ceràmica esmaltada. Al seu interior un gran pati obert envoltat de cambres; a la part central, al soterrani, hi ha una sala envoltada per una galeria de dos pisos i es feia servir per allotjament als mesos de més calor, i disposava d'un aqüeducte que proporcionava aigua constant del riu.
Allotja un museu arqueològic, que va obrir en 1922 pel maharajà Madhav Rao II Scindia coincidint amb la visita del príncep de Gal·les a Gwalior amb peces procedents del territori de Gwalior.

## Referències

* ↑ Dobbie, Aline. India: The Tiger's Roar (en anglès). Melrose Press, 2004, p. 59. ISBN 0954848020.
* ↑ Ayyar, Sulochana. Costumes and Ornaments as Depicted in the Sculptures of Gwalior Museum (en anglès). Mittal Publications, 1987, p. 3. ISBN 8170990025.
* ↑ Rahman, Syed Amanur; Verma, Balraj. The Beautiful India - Madhya Pradesh (en anglès). Reference Press, 2006, p. 305.
* ↑ Pickthall, Marmaduke William; Asad, Muhammad. Islamic Culture (en anglès). vol.7. Islamic Culture Board, 1933, p. 393.
* ↑ (en anglès). 18, 1938, p. 678 [Consulta: 26 maig 2016].
* ↑ Ayyar, Sulochana. Costumes and Ornaments as Depicted in the Sculptures of Gwalior Museum (en anglès). Mittal Publications, 1987, p. 4. ISBN 8170990025.
# Paludititan nalatzensis

Paludititan nalatzensis és una espècie de dinosaure titanosaure que va viure durant el Cretaci superior en el que actualment és Romania. Va ser determinada i descrita per Zoltán Csiki, Vlad Codrea, Cǎtǎlin Jipa-Murzea i Pascal Godefroit l'any 2010.

## Referències

* 1 2 Zoltán Csiki, Vlad Codrea, Cǎtǎlin Jipa-Murzea and Pascal Godefroit «A partial titanosaur (Sauropoda, Dinosauria) skeleton from the Maastrichtian of Nǎlaţ-Vad, Haţeg Basin, Romania». Neus Jahrbuch fur Geologie und Palaeontologie, Abhandlungen, in press, 2010 (in press). DOI: 10.1127/0077-7749/2010/0098.
Sauropodomorpha :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :
# Paludomus ajanensis

Paludomus ajanensis és una espècie de caragol pertanyent a la família Paludomidae.

## Hàbitat

Viu als gorgs de fons de grava dels rierols situats entre 240 i 250 m d'altitud.

## Distribució geogràfica

És un endemisme de les Illes Seychelles: illes de Mahé i Silhouette.

## Estat de conservació

La contaminació ha causat la pèrdua d'un dels llocs on habitava aquesta espècie. Les poblacions restants es troben exemptes d'aquesta amenaça però, en canvi, són vulnerables als impactes del desenvolupament humà i la possible degradació del seu hàbitat. A hores d'ara, només en resten 100 exemplars adults després que un greu problema de contaminació causés una disminució del 20% en el nombre total d'individus.

## Referències

* 1 2 3 4 Gerlach, J.; Van Damme, D. (2016). "Paludomus ajanensis." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 15 agost 2023]
* ↑ Possible research projects on Silhouette island (anglès)

## Bibliografia

* Baillie, J. i Groombridge, B., 1996. Llista Vermella d'Espècies Amenaçades de la UICN 1996. UICN, Gland, Suïssa.
* Brown, D.S. i Gerlach, J., 1991. On Paludomus and Cleopatra (Thiaridae) in Africa and the Seychelles islands. Journal of Molluscan Studies 57: 471-479.
* David S. Brown, 1994: Freshwater Snails of Africa and Their Medical Importance. 2a edició. CRC Press. ISBN 0-7484-0026-5.
* Gerlach, J., Matyot, P. i Samways, M.J., 2005. Developing strategies for invertebrate conservation, the case of the Seychelles islands. Phelsuma: 9-12.
* Gerlach, J., 2006. Terrestrial and Freshwater Mollusca of the Seychelles Islands. Backhuys, Leiden.
* Hilton-Taylor, C., 2000. 2000 IUCN Red List of Threatened Species. IUCN, Gland, Suïssa i Cambridge, la Gran Bretanya.

## Enllaços externs

* Encyclopedia of Life (anglès)
# Pantera nebulosa de Borneo

La pantera nebulosa de Borneo (Neofelis diardi) és un fèlid que viu als boscos d'Indonèsia. Forma el gènere Neofelis juntament amb la pantera nebulosa (Neofelis nebulosa), tot i que de vegades se'l classifica al gènere Panthera.
Les taques fosques del pelatge són més grans que les de la pantera nebulosa. Pot mesurar un metre de llargada amb un metre més de cua. Pesa aproximadament 30 kg i és molt hàbil a l'hora d'enfilar-se als arbres. Té les dents canines més grans de tots els fèlids i és la segona espècie de fèlid més àgil. Té les potes relativament curtes i grosses. Neixen unes cinc cries per ventrada.
Els naturalistes el van conèixer des del segle xix, i recentment es classifica com una espècie nova, havent estat considerat com una subespècie de la pantera nebulosa. El seu pelatge és marcat amb formes irregulars ovals negres semblants a núvols, d'aquí el seu nom comú. Posseeix un cos rabassut, amb un pes d'entre 12 i 25 kg. És el major felí de Borneo. De potes curtes, flexibles, llargues ungles, és un animal molt sòlid. Les seves canines tenen 5 cm de longitud, més llargues que les de qualsevol altre felí vivents en proporció amb la mida del seu cap. La seva cua pot arribar a ser tan llarga com el seu cos, aportant equilibri. Els hàbits d'aquesta espècie són poc coneguts a causa de les mateixes característiques nocturnes i fugisseres. Es creu que és un animal solitari.

## Referències

* ↑ Buckley-Beason, V. A.; Johnson, W. E.; Nash, W.G.; Stanyon, R.; Menninger, J. C. «Molecular Evidence for Species-Level Distinctions in Clouded Leopards» (en anglès). Current Biology, 16, 23, 2006, pàg. 2371–2376. DOI: 10.1016/j.cub.2006.08.066. PMC: 5618441. PMID: 17141620.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Ovando

Ovando és una concentració de població designada pel cens dels Estats Units a l'estat de Montana. Segons el cens del 2000 tenia 71 habitants.

## Demografia

Segons el cens del 2000, Ovando tenia 71 habitants, 33 habitatges, i 22 famílies. La densitat de població era de 3 habitants per km².
Dels 33 habitatges en un 27,3% hi vivien nens de menys de 18 anys, en un 54,5% hi vivien parelles casades, en un 9,1% dones solteres, i en un 33,3% no eren unitats familiars. En el 33,3% dels habitatges hi vivien persones soles el 15,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,68.
Per edats la població es repartia de la següent manera: un 21,1% tenia menys de 18 anys, un 0% entre 18 i 24, un 29,6% entre 25 i 44, un 32,4% de 45 a 60 i un 16,9% 65 anys o més.
L'edat mediana era de 44 anys. Per cada 100 dones de 18 o més anys hi havia 86,7 homes.
La renda mediana per habitatge era de 26.250 $ i la renda mediana per família de 31.250 $. Els homes tenien una renda mediana de 21.250 $ mentre que les dones 20.000 $. La renda per capita de la població era de 15.012 $. Aproximadament el 8,3% de les famílies i el 21,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ovando». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Ovando». American Fact Finder. Oficina del Cens dels Estats Units, 12-01-2010.
# Partida de la Porra

La Partida de la Porra va ser un grup repressor violent d'agitadors al servei del Partit Progressista espanyol que va començar a actuar pels voltants del 1870 per defensar al monarca Amadeu I.

## Història

Estava dirigida pel periodista i empresari teatral Felipe Ducazcal Lasheras (1849-1891) i la formaven uns trenta individus que s'encarregaven de destrossar les redaccions dels periòdics de la premsa opositora (alfonsins, moderats, carlistes), dissoldre les reunions dels partits polítics moderat i carlista cantant el Trágala, donar pallisses als seus líders destacats i acoquinar als electors adversos, apedregant els cristalls de les seves cases o els fanals propers, entre altres procediments, de vegades amb la cooperació i fins i tot l'anuència callada de les autoritats civils. Segons el parer de Ríos Rosas, la inspirava el promotor de la candidatura d'Amadeu de Savoia, el general Prim, i després Sagasta. Amb la restauració va recolzar al nou rei Alfons XII. Alguns dels periòdics que van ser-ne víctimes van ser El Cascabel i El Quijote, aquest últim dirigit per Juan Rico y Amat qui, a més, no va poder estrenar una sarsuela seva per l'aguerrida oposició que va exercir aquesta partida. Víctimes de la Partida de la porra, a més del citat, foren el jove periodista Azcárraga, autor del libel carlista El Papelito, un fill del marquès de Zafra i Saturnino Esteban Miguel de Collantes A semblança de la Partida de la Porra madrilenya van sorgir-ne altres a les ciutats més populoses d'Espanya, amb idèntic propòsit repressiu.
La Partida de la Porra també va actuar contra la Internacional a Espanya. El 2 de maig de 1871 un grup de «porristes» va irrompre en el banquet de solidaritat franco-espanyola organitzat per la secció de la Internacional de Madrid —en el qual els assistents «arrossegats per aquest cosmopolitisme insensat que té ara com a principal òrgan la Internacional» van combatre «tota idea de patriotisme», segons els periòdics conservadors de l'època— causant una vintena de ferits, sense que els agents de l'autoritat intervinguessin, la qual cosa va motivar la presentació d'una interpel·lació al govern del general Serrano per part de dos diputats del Partit Republicà Democràtic Federal.

## Referències

* ↑ Cf. José María Iribarren, El porqué de los dichos, Madrid: Suma de Letras S. A., 2002, p. 891.
* ↑ Termes, Josep. Anarquismo y sindicalismo en España. La Primera Internacional (1864-1881). Barcelona: Crítica, p. 139. ISBN 84-7423-023-3.

## Bibliografia

* Eduardo González Calleja, La razón de la fuerza: orden público, subversión y violencia política en la España de la Restauración (1875-1917) Madrid: Consejo Superior de Investigaciones Científicas, 1998, p. 26.